AaB havde håbet at kunne leje den tidligere AGF- og Brøndby-spiller, Morten "Duncan" Rasmussen, men AaB nåede ikke at få alle formaliteterne i orden, inden transfervinduet lukkede mandag midnat. Celtic, klubben i Skotland som ejer spilleren, forsømte ifølge Ekstra Bladet at bekræfte lejeaftalen. AaB har dog ikke helt opgivet at leje Morten "Duncan" Rasmussen. Klubben forsøger i disse timer at få dispensation. Det oplyste sportsdirektør Lynge Jakobsen i TV2/Nord i aftes.
Årsagen til at Morten "Duncan" Rasmussen alligevel ikke skifter til AaB, skyldes fejl hos Celtic, klubben der ejer spilleren. Det skriver Ekstra Bladet.